બીજેપી (ભારતીય જનતા પાર્ટી)ના વરિષ્ઠ નેતા લાલકૃષ્ણ અડવાણીની સુશાસન અને સ્વચ્છ રાજનીતિ માટે ચાલી રહેલી જનચેતના યાત્રા શુક્રવારે ચોથી ઑક્ટોબરે સાંજે પાંચ વાગ્યે ઘાટકોપરમાં પ્રવેશશે. ઘાટકોપરના બીજેપીના કાર્યકરો લાલકૃષ્ણ અડવાણીની ૬ઠ્ઠી રથયાત્રાનું સ્વાગત કરવા માટે સજ્જ થઈ ગયા છે. આમ છતાં સિક્યૉરિટીનાં કારણોસર આ રથયાત્રામાંથી લાલકૃષ્ણ અડવાણી એક પણ સ્થળે રથમાંથી નીચે ઊતરવાના નથી કે ન તો તેમને કોઈ હારતોરા કરી શકશે. અનેક સ્થળોએ મોટી સંખ્યામાં કાર્યકરો ભેગા થશે, પણ આ કાર્યકરો અને તેમના શુભેચ્છકોએ તેમના પર પુષ્પવર્ષા કરીને જ સંતોષ માનવો પડશે.